
 Parlamentul  României

CAMERA DEPUTAŢILOR                                     SENATUL

Comisia pentru sănătate                                  Comisia pentru sănătate,

            şi familie                                                    ecologie şi sport

Nr.6 /XXXVI/8/21.01.1999                                    Nr.21/21.01.1999

A V I Z

asupra proiectului Legii bugetului de stat

pe anul 1999 

Cu adresa nr.446 din 30 decembrie 1999, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru sănătate şi familie a Camerei Deputaţilor şi Comisia pentru sănătate, ecologie şi sport a Senatului, au fost sesizate cu avizarea proiectului Legii bugetului de stat pe anul 1999.

În şedinţa comună din data de 21 ianuarie 1999, Comisia pentru sănătate şi familie a Camerei Deputaţilor şi Comisia pentru sănătate, ecologie şi sport a Senatului au hotărât avizarea favorabilă a proiectului de lege cu următoarele amendamente:

1. Art.11. Să se elimine textul.

MOTIVARE: Textul anulează pe fond prevederile întregii legi precum şi cuantumurile aprobate prin aceasta.

2. Art.16 alin.(2)
În loc de 3.692,3 miliarde lei pentru sănătate propunem suma de 5.018,04 miliarde lei.
MOTIVARE: Se are în vedere faptul că nu a fost aplicat  coeficientul de inflaţie asupra sumei de 3.640,138 miliarde lei, cât a fost prevăzut în bugetul pentru sănătate în anul 1998.

· Bugetul actual este cu doar 52 miliarde lei mai mare decât cel din 1998, deşi se prelimină un coeficient de inflaţie de 25% pe anul 1999.

· În consecinţă bugetul actual propus pentru sănătate este în realitate mult mai mic decât cel din anul 1998 care a fost insuficient, rămânând datorii de peste 700 miliarde lei în anul 1999, care va afecta bugetul actual de sănătate.

3. Art.40, texte noi
Să se introducă următoarele texte noi, ca alin.(2)-(5) având următorul cuprins:

(2) În situaţia în care bugetul fondului de asigurări sociale de sănătate al caselor judeţene de asigurări de sănătate înregistrează pe parcursul exerciţiului bugetar trimestrial, goluri temporare de casă, acoperirea acestora se face prin împrumuturi fără dobândă din disponibilităţile aflate în cadrul serviciilor publice descentralizate ale Ministerului Finanţelor, potrivit Ordonanţei Guvernului nr.66/1994 privind formarea şi utilizarea resurselor derulate prin Trezoreria Statului.

(3) În situaţia în care bugetul fondului de asigurări sociale de sănătate înregistrează, pe parcursul exerciţiului bugetar goluri de casă, urmare a nerealizării încasărilor din contribuţiile colectate în condiţiile art.53, alin.1 din Legea nr.145/1997 privind asigurările sociale de sănătate, acoperirea acestora se face prin acordarea de subvenţii, potrivit art.51, lit.b din aceeaşi lege, de la bugetul de stat.

(4) Sumele reprezentând fondul de rezervă al Casei Naţionale de Asigurări de Sănătate, constituit conform prevederilor art.88. alin.4 din Legea 145/1997 păstrate în contul general al Trezoreriei Statului, sunt purtătoare de dobândă.

(5) Datoriile înregistrate de către unităţile sanitare finanţate din fondul special de asigurări sociale de sănătate până la data de 31 decembrie 1998, se vor prelua la datoria publică sau se vor strânge prin subvenţii de la bugetul de stat.

MOTIVARE: Pentru a asigura buna funcţionare a sistemului de asigurări sociale de sănătate este obligatorie protejarea şi consolidarea acestor fonduri.

4. Să se introducă un număr de 4 noi articole, ca art.411-414, având următorul cuprins:

Art.411. (1) În anul 1999, persoanele juridice care angajează personal, indiferent de forma de proprietate, vor depune în bancă, o dată cu documentaţia pentru plata salariilor şi documentele doveditoare pentru plata contribuţiilor pentru asigurările sociale de sănătate, plăţile efectuându-se simultan, sub control bancar.

(2) Capitalul social al agenţilor economici datornici la Fondul asigurărilor sociale de sănătate şi Fondul special pentru sănătate, care intră în prevederile de restructurare, reorganizare sau privatizare, va fi grevat de valoarea acestora şi se va recupera, potrivit prevederilor Ordonanţei Guvernului nr.11/1996, cu modificările ulterioare.

(3) Datoriile către Fondul de asigurări sociale de sănătate şi Fondul special pentru sănătate, recuperate potrivit prevederilor legale, se vor utiliza în anul 1999 pe aceleaşi destinaţii.

(4) Încasările la Fondul iniţial de asigurări de sănătate, aferente anului 1998, se virează cu ordin de plată caselor judeţene de asigurări de sănătate de unde provin aceste încasări, iar fondul de rezervă aferent se virează la Casa Naţională de asigurări sociale de sănătate.

Art.412. – Sumele rezultate din privatizarea activelor patrimoniului privat al Ministerului Sănătăţii şi al unităţilor sale descentralizate vor fi vărsate în contul caselor de asigurări de sănătate judeţene.

MOTIVARE: Pentru asigurarea fondurilor financiare necesare bunei desfăşurări a activităţii acestui sistem.

Art.413. – Unităţile sanitare vor beneficia de reducerea tarifelor la energia termică, electrică, gaze şi apă la nivelul tarifelor practicate pentru consumul casnic.

MOTIVARE: Unităţile sanitare nu funcţionează ca societăţi comerciale cu profit şi desfăşoară activităţi din sfera asistenţei şi protecţiei sociale.

Art.414. – O cotă de 4% provenită din taxele şi impozitele ce se aplică pentru producerea şi comercializarea alcoolului şi tutunului se va constitui în sursă pentru finanţarea programelor naţionale de sănătate.

MOTIVARE: Alcoolul şi tutunul constituie principalii factori de risc ai sănătăţii.

5. Anexa nr.8, pct.2,text nou
Să se introducă un text nou, ca lit.d), cu următorul cuprins:

d) din bugetele locale ale unităţilor administrativ-teritoriale se pot suporta şi cheltuieli pentru activitatea sanitară, cu precădere a celor de întreţinere, renovare şi modernizare a bazei materiale, pe baza hotărârii consiliilor locale, potrivit prevederilor art.91, din Legea nr.145/1997, precum şi prevederile Legii nr.213/1998 privind proprietatea publică şi regimul juridic al acesteia.

6. Anexa nr.3/16

art.70 – Cheltuieli de capital

Se propune majorarea bugetului alocat Ministerului Sănătăţii cu suma de 191.000.000 mii lei  întrucât în proiectul de buget pe anul 1999 se acoperă numai 60% faţă de bugetul alocat în anul 1998.

MOTIVARE: Suma de 167.590.775 mii lei prevăzută pe acest an se diminuează cu suma de 78.610.811 mii lei necesară plăţii T.V.A. şi comisionului vamal pentru aparatură medicală şi ambulanţele achiziţionate prin creditele externe aprobate Ministerului Sănătăţii.

În acest fel, pentru lucrările de investiţii în continuare din anii precedenţi şi consolidarea clădirilor începute de ani de zile acoperirea necesarului este de numai 42%.

De asemenea propunem scutirea de plata pentru T.V.A., taxe vamale şi suprataxa de 6% pentru toată aparatura, echipamentele medicale şi ambulanţele sanitare ce vor fi achiziţionate de Ministerul Sănătăţii în anul 1999.

Sursă de finanţare: Fondul la dispoziţia guvernului din vărsămintele din privatizare.

7. Anexa nr.3/16

art.40,60 – Transferuri pentru acţiuni de sănătate
La suma de 450.000.000 mii lei (în care sunt incluse şi fondurile pentru achiziţii de aparatură medicală) solicităm suplimentarea cu 236.638.656 mii lei (din care 100.000.000 mii lei pentru dotări independente).

MOTIVARE: Dotarea cu aparatură medicală nu poate fi asigurată nici măcar la nivelul anului 1998.

Aceste sume pot fi realizate prin scutirea de T.V.A. şi taxe vamale la aparatura medicală, care se va achiziţiona în anul 1999 din credite externe aprobate de Guvernul României şi estimate la 80.000.000 mii lei.

Menţionăm că prin O.G.nr.23/1998 – aparatura destinată M.Ap.N. a fost scutită de taxele vamale şi cu 6% supra taxă vamală. Considerăm că acelaşi lucru poate fi făcut şi pentru sănătate mai ales că aceasta reprezintă o prioritate naţională.

8. Anexa 3/16 – Capitol 58.01

Cod 16.58.01.7

Autori: sen.dr.Pop Stelian (Grupul Parlamentar al P.N.L)

            dep.dr.Dragoş Liviu (Grupul Parlamentar al P.N.L)

1. Reducerea sumei alocate pentru investiţii Dispensar medical Cetate de la 773.000.000 lei la 700.000.000 lei (jud.Bistriţa-Năsăud).

2. Diferenţa de 73.000.000 lei să fie alocată pentru acoperiş Spitalul Judeţean Satu-Mare (poziţie nouă).

9. Anexa 3/16 – Capitol 58.01

Cod 16.58.01.20

Autor:dep.dr.Baranyi Francisc (Grupul Parlamentar al UDMR)

Se propune reducerea finanţării de la 1.000.000 mii lei la 600.000 mii lei.
MOTIVARE: Diferenţa de 400.000 mii lei va fi utilizată pentru finanţarea Centrului materno-infantil Târgu-Secuiesc, jud.Covasna, cod.16.58.01.21.

10. Anexa 3/16 – Capitol 58.01

Cod 16.58.01.21

Autor:dep.dr.Baranyi Francisc (Grupul Parlamentar al UDMR)

Se propune creşterea finanţării de la 600.000 mii lei la 1.000.000 mii lei.

MOTIVARE: Diferenţa de 400.000 mii lei se va prelua de la Centrul de investigare şi tratament cu staţionar – Întorsătura Buzăului, jud.Covasna, cod.16.58.01.20.

11. Anexa 3/16 – Capitol 58.01.

Cod 16.58.01.56

Autor:sen.prof.Mihai Vitcu (Grupul Parlamentar al PDSR)

Se solicită suplimentarea finanţării cu 10.000.000 mii lei pentru a se asigura finalizarea unui tronson al spitalului.

MOTIVARE: Obiectiv început în anul 1992. Se află în stadiul fizic cu structură de rezistenţă de 100%. Neasigurarea fondurilor şi necontinuarea lucrărilor duc la degradarea construcţiei. Finalizarea obiectivului va asigura asistenţa sanitară a peste 211.000 locuitori.

Sursa de finanţare: Anexa 3/01,art.30

12. Anexa 3/16 – Capitol 58.01

cod 16.58.01.72

Autor:dep.dr.Udrea Florian (independent)

Se propune majorarea finanţării de la 800.000 mii lei la 1.500.000 mii lei.

13. Anexa 3/16 – Capitolul 58.01

cod 16.58.01.74

Autor:dep.dr.Udrea Florian (independent)

Se propune majorarea finanţării de la 700.000 mii lei la 1.500.000 mii lei.

14. Anexa 3/16 – Capitol 58.01

cod 16.58.01.75

Autor:dep.dr.Udrea Florian (independent)

Se propune majorarea finanţării de la 2.000 mii lei la 1.000.000 mii lei.

15. Anexa 3/16 – Capitol 58.01

cod 16.58.01.76

Autor:dep.dr.Udrea Florian (independent)

Se propune majorarea finanţării de la 100.000 mii lei la 2.000.000 mii lei.

16. Anexa 3/16 – Capitol 58.01  - poziţie nouă

                  Autori:sen.dr.Avram Gheorghe (Grupul Parlamentar al PDSR)

      dep.dr.Ioniţă Nicu (Grupul Parlamentar al PDSR)

MINISTERUL SĂNĂTĂŢII                                   ANEXA NR.3/16

CAPITOL 58.01

COD

F I Ş A

OBIECTIVUL DE INVESTIŢII: Centrală termică la Spitalul Orăşenesc Dărăbani, Judeţul Botoşani

DESCRIERE:

DATE GEOGRAFICE: Judeţul Botoşani

                                       Municipiu

Oraş:Dărăbani

Amplasament:incinta Spitalului Orăşenesc Dărăbani

Numărul şi data documentului de aprobare a obiectivului:

Direcţia Sanitară Botoşani nr.2485/1995

Numărul şi data acordului: Ministerul Finanţelor:841/1996

Data începerii investiţiei (trimestru, an):II/1999

Data terminării (trimestru,an):II/2000

Caracteristici valorice:

a. Valoarea la data aprobării documentaţiei:770.000 mii lei

b. Valoarea actualizată în preţurile anului curent:5.359.200 mii lei

                                                                                                   mii lei

Surse de finanţare/Plăţi în          Program      Propuneri      Proiecte         Total

                            anul 1997          1998             1999             2000      (corespunde cu

                                                                                                               val.de la lit.b)

Total surse de

finanţare din care:   -               -         2.000.000    3.359.200    5.359.200

-surse proprii

-credite interne

-credite externe

-fonduri speciale

bugetul de stat            -            -        2.000.000      3.359.000    5.359.200

Proiecţia costurilor de

funcţionare şi întreţinere

după punerea în funcţiune

17. Anexa 3/16 – Capitol 58.01 – poziţie nouă

                  Autori:sen.dr.Avram Gheorghe (Grupul Parlamentar al PDSR)

       dep.dr.Ioniţă Nicu (Grupul Parlamentar al PDSR)

MINISTERUL SĂNĂTĂŢII                                    ANEXA NR.3/16

CAPITOL 58.01

COD

F I Ş A

OBIECTIVUL DE INVESTIŢII: Spălătorie şi bloc alimentar-Spitalul de pediatrie – Botoşani

DESCRIERE:

DATE GEOGRAFICE: Judeţul:Botoşani

Municipiu:Botoşani

Oraş:

Amplasament:incinta Spitalului de copii Botoşani

Numărul şi data documentului de aprobare a obiectivului

Direcţia Sanitară Botoşani cu nr.397/1995

Numărul şi data acordului:Ministerul Finanţelor:1646/1995

Data începerii investiţiei (trimestru, an):II/1999

Data terminării (trimestru,an):II/2001

Caracteristici valorice:

a. Valoarea la data aprobării documentaţiei:828.000 mii lei

b. Valoarea actualizată în preţurile anului curent:5.762.000 mii lei

                                                                                                       mii lei

Surse de finanţare      Plăţi în          Program        Propuneri       Proiecte          Total

Ani de execuţie         anul 1998         1998               1999           2000         (corespunde

                                                                                                                       cu val.de la

                                                                                                                        lit.b)

Total surse de                 -                      -              2.000.000      3.762.000   5.762.000

finanţare din care:

- surse proprii

- surse interne

- surse externe

-fonduri speciale

bugetul de stat                -                     -                2.000.000     3.762.000    5.762.000

Proiecţia costurilor

de funcţionare şi

întreţinere după

punerea în funcţiune

18. Anexa 3/16 – Capitol 58.01 – Poziţie nouă

                      Autor:sen.dr.Cârciumaru Ion (Grupul Parlamentar al PRM)

MINISTERUL SĂNĂTĂŢII                                     ANEXA NR.3/16

CAPITOL 58.01

F I Ş A

OBIECTIV DE INVESTIŢII: Reparaţie capitală la Secţia                  Contagioase, Spitalul Municipal Constanţa

DESCRIERE:

DATE GEOGRAFICE:Judeţul Constanţa

Municipiul Constanţa

Numărul şi data documentului de aprobare a obiectivului:

Nr.XI./A/22.762./22.aprilie 1996 al Ministerului Sănătăţii.

Data începerii investiţiei (trimestru, an): II.1999 

Data terminării (trimestru, an):II.2000

Caracteristici valorice:

a. Valoarea la data aprobării documentaţiei: 11.545.000 mii lei

b. Valoarea actualizată în preţurile anului curent: 12.988.250 mii lei

                                                                                                    mii lei

Surse de finanţare   Plăţi în     Program      Propuneri      Proiecte         Total mii lei

Ani de execuţie         1997         1998            1999             2000            (corespunde cu

                                                                                                                 val.de la lit.b)

Total sume de

finanţare:                     -                -            8.000.000       4.988.250      12.988.250

- surse proprii

- credite interne

- credite externe

- fonduri speciale

bugetul de stat           -                 -            8.000.000        4.988.250       12.988.250

Proiecţia costurilor

de funcţionare şi

întreţinere după

punerea în funcţiune

19. Anexa 3/16 – Capitol 58.01 – Poziţie nouă

                     Autor:sen.Păvălaşcu Gheorghe (Grupul Parlamentar al PNŢCD-Civic-Ecologist)

MINISTERUL SĂNĂTĂŢII                                      ANEXA 3/16

F I Ş A

OBICTIVUL DE INVESTIŢII:Centrală termică la Spitalul Municipal de adulţi Bârlad

DATE GEOGRAFICE:Judeţul Vaslui

Municipiul Bârlad

Numărul şi data documetului de aprobare a obiectivului:

NR.134/08.01.1999 Ministerul Sănătăţii

Data începerii investiţiei: trimestrul II.1999

trimestrul IV.1999

Caracteristici valorice:

a. Valoarea la data aprobării documentaţiei:650 milioane lei

b. Valoarea actualizată în preţurile anului curent:650 milioane lei

                                                                                                       mii lei

Surse de finanţare    Plăţi în        Program          Propuneri      Proiecte         Total

Ani de execuţie          1997           1998                 1999             2000       (corespunde

                                                                                                                   cu val.de la

                                                                                                                   lit.b)

Total surse de

finanţare                       -                  -                    650mil.lei             -        650 mil.lei

- surse proprii

- credite interne

- credite externe

- fondul special

bugetul de stat           -                     -                  650mil.lei            -           650mil.lei

Proiecţia costurilor

de funcţionare şi

întreţinere după

punerea în funcţiune

                          Următoarele amendamente au fost respinse:

Autor:doamna dep.dr.Bartoş Daniela (Grupul Parlamentar al PDSR)

1. Anexa 3/16, cap.5.700, articolul 70 “Cheltuieli de capital”
La anexa 3/16, capitolul 5700, articolul 70 “Cheltuieli de capital” se solicită majorarea bugetului alocat Ministerului Sănătăţii cu suma de 191.000.000 mii lei întrucât în proiectul de buget pe anul 1999 suma alocată acoperă doar 60% faţă de bugetul alocat în anul 1998.

Se propune ca această sumă să fie luată de la capitolul 5001, articolul 02 “Cheltuieli de personal”.

Se justifică diminuarea cuantumului cheltuielilor de personal prin:

· înfiinţarea cu data de 01.01.1999 a caselor de asigurări, a căror personal, preluat în parte de fostele direcţii sanitare va fi finanţat din bugetul de asigurări de sănătate.

· propunerea făcută de Ministerul Sănătăţii de a creşte numărul personalului cu 5.000 posturi în 1999, nu se justifică decât pentru 1.100 posturi, care urmează a fi încadrate în cadrul Direcţiilor de sănătate publică judeţene.

· organigrama Ministerului Sănătăţii aprobată prin H.G.nr.764/1998, nu trebuie mărită la 225 posturi faţă de 185 câte erau înainte, mai ales în condiţiile migrării unei părţi din personal spre casa naţională de asigurări (personal salarizat din fondul de asigurări de sănătate).

2. Anexa nr.10 – Bugetul fondului de asigurări sociale de sănătate

Capitol 0016 – Venituri – Total = 11.966.536.344 mii lei.

Se propune recalcularea acestei sume.

MOTIVARE: În condiţiile în care contribuţia de asigurări de sănătate plătită de angajaţi şi angajatori a crescut de la 5% la 7%, iar până la finele anului 1998 au fost încasate aproximativ 10.400.000.000 mii lei, sumele ce vor fi încasate până la finele anului 1998 vor depăşi suma prognozată.

Autor:domnul dep.prof.Buga Florea (Grupul Parlamentar al PRM)
1. Anexa 3/16 Capitolul 58.01 – Poziţie nouă

I. OBIECTIV DE INVESTIŢII:

A. Consolidare şi reparaţii capitale – Spitalul Municipal Constanţa-Pavilionul secţiilor de boli infecţioase;

B. Caracteristicile principale ale obiectivului propus:

· Regim înălţime D+P+2+M;

· Arie construită la sol: existent 1249,5 mp;

                                         propus   1339,5 mp;

· Arie construită desfăşurată: existentă 4822 mp;

                                                  propusă   4912 mp;

· Capacitate 150 paturi (3 secţii pe 3 nivele).

C. Date geografice: Judeţul:Constanţa

                                 Municipiul: Constanţa

                                 Amplasament: municipiul Constanţa

D. Data începerii investiţiei (solicitare): 1999

E. Proiect întocmit cuprinzând:

· Expertiză tehnică;

· Studiu de fezabilitate pentru lucrări de consolidări şi      reparaţii.

F. Fonduri estimate necesare lucrării (actualizate): 17.700.000.000 lei, din care:

· proiect 700.000.000 lei

· lucrări 17.000.000.000 lei.

Surse de finanţare: Bugetul de stat (redistribuire).

MOTIVARE: Motivarea se referă la starea clădirii, priorităţile programelor naţionale de sănătate publică, funcţiile speciale ale zonei Constanţa şi anume cea de oraş port şi principala zonă turistică a ţării.

      PREŞEDINTE,                                                      PREŞEDINTE,

    Dep.dr.Ion Berciu                                           Sen.dr.Ion Cârciumaru

Întocmit de experţii parlamentari:

Georgescu Ana

Marinescu Gheorghe

